title: A Bizottság (EU) 2016/1756 határozata (2016. szeptember 28.) az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás szerinti irányítási testületek által meghozandó, a megállapodás C. mellékletében a kijelzőkre vonatkozóan meghatározott előírások felülvizsgálatáról szóló határozattal kapcsolatos európai uniós álláspont meghatározásáról (EGT-vonatkozású szöveg)

text:
                  1.10.2016

                  HU

                  Az Európai Unió Hivatalos Lapja

                  L 268/90

            A BIZOTTSÁG (EU) 2016/1756 HATÁROZATA
      (2016. szeptember 28.)
      az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás szerinti irányítási testületek által meghozandó, a megállapodás C. mellékletében a kijelzőkre vonatkozóan meghatározott előírások felülvizsgálatáról szóló határozattal kapcsolatos európai uniós álláspont meghatározásáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás aláírásáról és megkötéséről szóló, 2012. november 13-i 2013/107/EU tanácsi határozatra (1) és különösen annak 4. cikkére,
      mivel:

                  (1)

                  A megállapodás lehetővé teszi az Európai Bizottság és az Amerikai Egyesült Államok Környezetvédelmi Ügynöksége számára, hogy kidolgozzák és rendszeresen felülvizsgálják az irodai berendezésekre vonatkozó közös előírásokat, s ezáltal módosítsák a megállapodás C. mellékletét.

                  (2)

                  A Bizottság meghatározza az előírások módosítása kapcsán az Európai Unió által képviselendő álláspontot.

                  (3)

                  Az e határozatban elrendelt intézkedések figyelembe veszik a 106/2008/EK európai parlamenti és tanácsi rendelet (2) 8. cikkében említett Európai Uniós Energy Star Testület véleményét.

                  (4)

                  A C. melléklet I. részében a kijelzőkre vonatkozóan meghatározott előírásokat hatályon kívül kell helyezni és helyükbe az e határozathoz mellékelt előírásokat kell léptetni,

            ELFOGADTA EZT A HATÁROZATOT:
      Egyetlen cikk
      Az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás szerint az említett megállapodás C. mellékletében meghatározott előírások felülvizsgálatáról szóló határozatot az irányítási testületek hozzák meg. A megállapodás C. mellékletében a kijelzőkre vonatkozóan meghatározott előírások felülvizsgálatáról szóló, szóban forgó határozattal kapcsolatosan képviselendő európai uniós álláspont a csatolt határozattervezeten alapul.

         Ez a határozat az Európai Unió Hivatalos Lapjában való kihirdetését követő huszadik napon lép hatályba.
         Kelt Brüsszelben, 2016. szeptember 28-án.

               a Bizottság részéről

               az elnök

            Jean-Claude JUNCKER

         (1)  HL L 63., 2013.3.6., 5. o.

         (2)  Az Európai Parlamentnek és a Tanácsnak a 2008. január 15-i 106/2008/EK rendelete az irodai berendezésekre vonatkozó közösségi energiahatékonysági címkézési programról (HL L 39., 2008.2.13., 1 o..).

         I. MELLÉKLET

            HATÁROZATTERVEZET
            (…)
            az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás C. mellékletében a kijelzőkre vonatkozóan meghatározott előírásoknak a megállapodás szerinti irányítási testületek általi felülvizsgálatáról
            AZ IGAZGATÁSI TESTÜLETEK,
            tekintettel az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodásra és különösen annak XII. cikkére,
            mivel a „kijelzőkre” vonatkozó előírásokat felül kell vizsgálni,
            A KÖVETKEZŐKÉPPEN HATÁROZTAK:
            Az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás C. mellékletében jelenleg található, „Kijelzők” című I. rész helyébe az alábbiakban meghatározott, „Kijelzők” című I. rész lép.
            Ez a határozat a kihirdetését követő huszadik napon lép hatályba. Ezt a határozatot, mely két példányban készült, a társelnökök írják alá.

               Kelt Washingtonban, […]-án/-én.

                     az Amerikai Egyesült Államok Környezetvédelmi Ügynöksége nevében

               Kelt Brüsszelben, […]-án/-én.

                     az Európai Unió nevében

         II. MELLÉKLET

            C. MELLÉKLET

               A MEGÁLLAPODÁS II. RÉSZE

            I.   A KIJELZŐKRE VONATKOZÓ ELŐÍRÁSOK (7.0. változat)
            1.   Fogalommeghatározások

                        A)

                        Terméktípusok:
                        1.   elektronikus kijelző (kijelző): a kijelző képernyőt és annak elektronikai tartozékait gyakran közös készülékházban tartalmazó termék, amelynek elsődleges funkciója (1) számítógéptől, munkaállomástól vagy szervertől egy vagy több bemeneten (például VGA, DVI, HDMI, DisplayPort, IEEE 1394, USB) vagy (2) külső adattárolótól (például USB adattároló egységtől, memóriakártyától), illetve (3) hálózati kapcsolaton keresztül kapott információk megjelenítése;
                        a)   monitor: olyan elektronikus kijelző, amelyet jellemzően egy személy figyel irodai környezetben;
                        b)   reklámkijelző: olyan elektronikus kijelző, amelyet jellemzően több személy figyel nem irodai környezetben, például áruházakban, éttermekben, múzeumokban, szállodákban, kültéri rendezvényhelyszíneken, repülőtereken, konferenciatermekben vagy osztálytermekben. Ezen előírások alkalmazásában a kijelző reklámkijelzőnek minősül, ha az alábbi kritériumok közül legalább kettőnek megfelel:

                                    (1)

                                    a képátlómérete nagyobb, mint 30 hüvelyk;

                                    (2)

                                    a legnagyobb névleges fényerőssége nagyobb, mint 400 kandela/négyzetméter;

                                    (3)

                                    pixelsűrűsége legfeljebb 5 000 pixel/négyzethüvelyk; vagy

                                    (4)

                                    rögzítőállvány nélkül szállítják.

                        B)

                        Üzemmódok:
                        1.   bekapcsolt üzemmód: a kijelző bekapcsolásakor jelentkező üzemmód, amelyben a termék elsődleges rendeltetése szerint működik;
                        2.   alvó üzemmód: olyan alacsony energiaszintű üzemmód, amelyben a kijelző egy vagy több nem elsődleges védelmi funkciót vagy folyamatos funkciót lát el.

                           Megjegyzés: Az alvó üzemmód a következő funkciókat láthatja el: lehetővé teszi a bekapcsolt üzemmód aktiválását távkapcsolóval, érintőképernyő-technológiával, illetve belső érzékelő vagy időzítő által; tájékoztatást vagy állapotot jelez ki, például az időt; támogatja az érzékelővezérelt funkciókat; vagy fenntartja a hálózati kapcsolatot;
                        3.   kikapcsolt üzemmód: az az üzemmód, amelyben a kijelző energiaforráshoz van csatlakoztatva, de nem jelenít meg információt, és nem lehet másik üzemmódba kapcsolni a távvezérlővel, belső jellel vagy külső jellel.

                           Megjegyzés: Ebből az üzemmódból csak beépített kapcsoló vagy teljesítményszabályozó közvetlen felhasználói aktiválásával léphet ki a kijelző. Egyes készülékek nem rendelkeznek kikapcsolt üzemmóddal;

                        C)

                        vizuális jellemzők:
                        1.   környezeti fényviszonyok: a kijelzőt körülvevő környezetet (például a nappalit vagy irodát) megvilágító fények összessége;
                        2.   automatikus fényerő-szabályozó: olyan önműködő mechanizmus, amely a kijelző fényerejét a környezeti fényviszonyokhoz igazítja.

                           Megjegyzés: A kijelző fényességének szabályozásához aktiválva kell lennie az automatikus fényerő-szabályozó funkciónak;
                        3.   színtartomány: a színtartomány területét a CIE LUV 1976 szerint az u′ v′ színtér százalékaként kell megadni, és az információkijelző színtartományának mérésére vonatkozó szabvány 1.03. változatának 5.18. szakasza szerint kell kiszámítani.

                           Megjegyzés: A színtartomány nem látható/láthatatlan színterületeit nem kell figyelembe venni. A színtartomány méretét csak a CIE LUV szerinti látható színtér százalékában kell kifejezni;
                        4.   fényerősség (fénysűrűség): egy adott irányba haladó fény egy területegységre jutó fényintenzitásának fotometriai egysége, kandela/négyzetméter (cd/m2) mértékegységben kifejezve;
                        a)   legnagyobb névleges fényerősség: a gyártó által például a felhasználói kézikönyvben megadott azon maximális fényerősség, amelyet a kijelző bekapcsolt üzemmódban a gyári beállítások mellett elérhet;
                        b)   legnagyobb mért fényerősség: az a legnagyobb mért fényerősség, amely a kijelzőn a kezelőszervekkel (például a fényerő- és a kontrasztszabályozóval) manuálisan beállítható;
                        c)   leszállításkori fényerősség: a gyártó által normál otthoni vagy a piac igényei szerinti használatra előre beállított, alapértelmezés szerinti fényerősség;
                        5.   natív függőleges felbontás: a fizikai vonalak száma a kijelző függőleges tengelye mentén, a kijelző látható részén belül.

                           Megjegyzés: Például egy 1 920 × 1 080 (vízszintes képpontok × függőleges képpontok) képernyőfelbontású kijelző natív függőleges felbontása 1 080;
                        6.   képernyőfelület: a kijelző látható területe, amely képeket jelenít meg.

                           Megjegyzés: A képernyőfelület kiszámításához a látható kép szélességét meg kell szorozni a látható kép magasságával. Hajlított képernyők esetében a szélességet és a magasságot a kijelző ívének mentén kell megmérni;

                        D)

                        további funkciók és tulajdonságok:
                        1.   hídkapcsolás: két hubvezérlő (például USB- vagy FireWire-csatlakozó) fizikai összekapcsolása.

                           Megjegyzés: A hídkapcsolatok a portok bővítésére nyújtanak lehetőséget, általában a portok célszerűbb helyre való áthelyezése vagy a rendelkezésre álló portok számának növelése céljából;
                        2.   teljes körű hálózati kapcsolódás: a kijelző képessége arra, hogy alvó üzemmódban is fenntartsa a hálózati kapcsolatot. A kijelző, annak hálózati szolgáltatásai és alkalmazásai továbbra is kapcsolatban maradnak, még ha a kijelző egyes alkatrészei ki is kapcsolnak. A kijelzőnek távoli hálózati eszközöktől kapott hálózati adatok nyomán megváltozhat az energiagazdálkodási állapota, de távoli hálózati eszköztől kapott, szolgáltatás iránti kérés hiányában alvó üzemmódban kell maradnia.

                           Megjegyzés: A teljes körű hálózati kapcsolódás nem korlátozódik a protokollok egy meghatározott körére. Ezt „hálózati proxy” funkcionalitásnak is nevezik, és meghatározását az Ecma-393 szabvány tartalmazza;
                        3.   jelenlétérzékelő: a kijelző előtti vagy körüli területen a felhasználó jelenlétét érzékelő eszköz.

                           Megjegyzés: A jelenlétérzékelő funkciója általában a bekapcsolt és az alvó üzemmód közötti váltás;
                        4.   érintőképernyő-technológia: lehetővé teszi a felhasználó számára, hogy a kijelző képernyő területeit megérintve kommunikáljon a termékkel;
                        5.   csatlakoztatott modul: olyan moduláris csatlakoztatott berendezés, amely – anélkül, hogy kifejezetten számítási funkciót töltene be – rendelkezik a következő egy vagy több funkcióval:

                                    a)

                                    képeket jelenít meg, kijelzi a távolról adatfolyam (streaming) útján rá küldött tartalmakat, vagy más módon visszaadja a képernyőn a helyi vagy távoli forrásokból kapott tartalmat; vagy

                                    b)

                                    feldolgozza az érintések jelzéseit.

                           Megjegyzés: A bármilyen egyéb további beviteli lehetőséget biztosító modulok ezen előírás alkalmazásában nem tekinthetők csatlakoztatott modulnak;

                        E)

                        termékcsalád: olyan termékmodellek csoportja, amelyek (1) ugyanazon gyártó termékei, (2) azonos képernyőfelülettel, felbontással és legnagyobb névleges fényerősséggel rendelkeznek, valamint (3) alapvető képernyőkialakításukban megegyeznek. A termékcsaládon belüli modellek egy vagy több jellemzőben vagy funkcióban különbözhetnek egymástól. Kijelzők esetében a termékcsaládon belül elfogadható eltérések a következők:

                                    1.

                                    készülékház;

                                    2.

                                    az interfészek száma és típusai;

                                    3.

                                    az adatátviteli, hálózati és perifériás portok száma és típusai; és

                                    4.

                                    feldolgozási és memóriakapacitás;

                        F)

                        reprezentatív modell: az ENERGY STAR minősítés során bevizsgált azon termékkonfiguráció, amelyet ENERGY STAR címkével szándékoznak ellátni és forgalomba hozni;

                        G)

                        áramforrás
                        1.   külső tápegység: olyan külső tápegység, amely a háztartási elektromos áramot egy fogyasztási cikk üzemeltetéséhez szükséges egyenárammá vagy alacsonyabb feszültségű váltakozó árammá alakítja;
                        2.   szabványos egyenáramú csatlakozás: jól ismert technológiai szabvány által meghatározott, az egyenáram továbbítására szolgáló módszer, amely lehetővé teszi a plug-and-play csatlakoztatáson alapuló interoperabilitást.

                           Megjegyzés: erre elterjedt példa az USB és a Power-Over-Ethernet csatlakozás. A szabványos egyenáramú csatlakozás rendszerint áramellátást és adattovábbítást is biztosít ugyanazon a kábelen, de a 380 V-os szabványos egyenáramú csatlakozáshoz hasonlóan ez nem előírás.

                  2.   Hatály

            2.1.   Az érintett termékkör
            2.1.1.   A 2.2. pontban felsorolt termékek kivételével ENERGY STAR minősítésre tarthatnak igényt mindazon, a fenti definíciónak megfelelő kijelzők, amelyek tápellátása közvetlenül váltakozó áramú hálózatról, külső tápegységen keresztül vagy szabványos egyenáramú csatlakozáson keresztül valósul meg. Az ezen előírások szerinti minősítésre például az alábbi termékek lehetnek jogosultak:

                        i.

                        monitorok;

                        ii.

                        a billentyűzet-, video- és egérperifériák közötti váltásra alkalmas KVM-kapcsolóval ellátott monitorok;

                        iii.

                        reklámkijelzők; és

                        iv.

                        csatlakoztatott modulokkal rendelkező reklámkijelzők és monitorok.

                  2.2.   Kizárt termékek
            2.2.1.   A más termékekre vonatkozó ENERGY STAR előírások hatálya alá tartozó termékek nem jogosultak az ezen előírások szerinti minősítésre; ilyen termékek a televíziók és a számítógépek (vékonykliensek, táblagépek, hordozható kompakt (all-in-one) számítógépek és integrált asztali számítógépek). Az előírások jelenleg érvényes listája a http://www.eu-energystar.org/specifications.htm weboldalon található.
            2.2.2.   A következő termékek nem jogosultak az ezen előírások szerinti minősítésre:

                        i.

                        a beépített tv-hangoló egységgel rendelkező termékek;

                        ii.

                        a váltakozó áramú hálózat vagy külső egyenáramú tápellátás nélküli elsődleges működésnek vagy a berendezés hordozhatóságának támogatására tervezett integrált vagy cserélhető akkumulátorral rendelkező kijelzők (például e-könyvolvasók, akkumulátorról működő digitális képkeretek); és

                        iii.

                        az orvostechnikai eszközökre vonatkozó uniós szabályozás hatálya alá tartozó olyan termékek, amelyeknek az energiagazdálkodási funkciója nem megengedett és/vagy amelyek nem rendelkeznek az alvó üzemmódnak megfelelő energiagazdálkodási állapottal.

                  3.   A minősítés kritériumai

            3.1.   Értékes számjegyek és kerekítés
            3.1.1.   Az összes számítást a közvetlenül mért (kerekítés nélküli) értékekkel kell elvégezni.
            3.1.2.   Eltérő rendelkezés hiányában a követelmények teljesülését a közvetlenül mért vagy számított értékek alapján kell megállapítani, kerekítés alkalmazása nélkül.
            3.1.3.   Az Európai Bizottságnak való jelentéstétel céljából megadott, közvetlenül mért vagy kiszámított értékeket a vonatkozó határérték formátumának megfelelő legközelebbi értékes számjegyre kell kerekíteni.
            3.2.   A monitorokkal és reklámkijelzőkkel szemben támasztott általános követelmények
            3.2.1.   Külső tápegységek: Az egy vagy több feszültségszintű külső tápegységeknek az Egyesült Államok Szövetségi Törvénykönyve 10. címe 430. részének Z. függelékében a Uniform Test Method for Measuring the Energy Consumption of External Power Supplies (Külső tápegységek energiafogyasztásának mérésére szolgáló egységes módszer) cím alatt előírt vizsgálat során meg kell felelniük a nemzetközi hatékonyságmegjelölési protokoll VI. szintjének megfelelő vagy annál magasabb működési követelményeknek.

                        i.

                        Az egy vagy több feszültségszintű külső tápegységeken fel kell tüntetni a VI. szint (vagy magasabb szint) jelölését.

                        ii.

                        A hatékonyságmegjelölési protokollal kapcsolatban bővebb információ a http://www.regulations.gov/#!documentDetail;D=EERE-2008-BT-STD-0005-0218 weboldalon olvasható.

                  3.2.2.   Energiagazdálkodás:

                        i.

                        A termékeknek legalább egy olyan, alapértelmezés szerint aktív energiagazdálkodási funkcióval rendelkezniük kell, amely egy csatlakoztatott gazdaeszköz jelére vagy belső jelre alvó üzemmódból automatikusan bekapcsolt üzemmódba tudja állítani a készüléket (például támogatja és alapértelmezés szerint engedélyezi a VESA-féle energiagazdálkodási rendszert [DPMS]).

                        ii.

                        A képi tartalmakat egy vagy több belső forrásról létrehozó termékeket olyan, alapértelmezés szerint aktív érzékelővel vagy időzítővel kell ellátni, amely automatikusan alvó vagy kikapcsolt üzemmódra tud váltani.

                        iii.

                        A terméket bekapcsolt üzemmódból bizonyos idő elteltével alvó vagy kikapcsolt üzemmódba váltó belső késleltetési alapbeállítással rendelkező termékek esetében jelezni kell a késleltetési időt.

                        iv.

                        A monitoroknak a gazdaszámítógépről való leválasztásukat követően 5 percen belül automatikusan alvó vagy kikapcsolt üzemmódba kell váltaniuk.

                  3.2.3.   A reklámkijelzőknek bekapcsolt üzemmódban az ENERGY STAR vizsgálati módszer 5.2.F) pontja szerinti 0,7 vagy annál nagyobb valós teljesítménytényezővel kell rendelkezniük.
            3.3.   A számítógép-monitorokra vonatkozó energiafogyasztási követelmények
            3.3.1.   A teljes energiafogyasztást a mért értékek alapján az 1. egyenlettel kell kiszámítani kWh-ban.

               1. egyenlet

               A teljes energiafogyasztás kiszámítása

               ETEC
                = 8,76 × (0,35 × PON
                + 0,65 × PSLEEP
               )
            ahol:

                        —

                        ETEC a kiszámított teljes energiafogyasztás kWh-ban kifejezve;

                        —

                        PON a bekapcsolt üzemmódban mért teljesítményfelvétel wattban kifejezve;

                        —

                        PSLEEP az alvó üzemmódban mért teljesítményfelvétel wattban kifejezve; és

                        —

                        az eredményt az adatszolgáltatáshoz a legközelebbi egy tized kWh-ra kell kerekíteni.

                  3.3.2.   A monitorok megengedett legnagyobb teljes energiafogyasztását (ETEC_MAX) az 1. táblázat szerint kell kiszámítani kWh-ban.

               1. táblázat

               A monitorok megengedett legnagyobb teljes energiafogyasztásának (ETEC_MAX) kiszámítása kWh-ban

                        Terület (hüvelyk2)

                        ETEC Max (kWh)
                        ahol:Aa látható képernyőfelület négyzethüvelykben (hüvelyk2)ra képernyőfelbontás megapixelbenAz eredményt az adatszolgáltatáshoz a legközelebbi egy tized kWh-ra kell kerekíteni.

                        A < 130

                        (6,13 × r) + (0,06 × A) + 9

                        130 ≤ A < 150

                        (6,13 × r) + (0,69 × A) – 72,38

                        150 ≤ A < 180

                        (6,13 × r) + (0,21 × A) – 0,50

                        180 ≤ A < 200

                        (6,13 × r) + (0,05 × A) + 28

                        200 ≤ A < 230

                        (6,13 × r) + (0,03 × A) + 31,33

                        230 ≤ A < 280

                        (6,13 × r) + (0,2 × A) – 7

                        280 ≤ A < 300

                        (6,13 × r) + 49

                        300 ≤ A < 500

                        (6,13 × r) + (0,2 × A) – 11

                        A ≥ 500

                        (6,13 × r) + 89

                  3.3.3.   A kWh-ban megadott, kiszámított teljes energiafogyasztás (ETEC) egyik monitor esetében sem haladhatja meg a kiszámított megengedett legnagyobb teljes energiafogyasztást (ETEC_MAX), a 2. egyenlet szerint figyelembe véve (legfeljebb egyszer) az alkalmazandó bónuszokat és kiigazításokat.

               2. egyenlet

               A monitorok teljes energiafogyasztására vonatkozó követelmény

               ETEC
                ≤ (ETEC_MAX
                + EEP
                + EABC
                + EN
                + EOS
                + ET
               ) × effAC_DC

            ahol:

                        —

                        ETEC az 1. egyenlet szerint kiszámított teljes energiafogyasztás kWh-ban,

                        —

                        ETEC_MAX az 1. táblázat szerint kiszámított megengedett legnagyobb teljes energiafogyasztás kWh-ban,

                        —

                        EEP a kedvezőbb teljesítményű kijelző után járó bónusz kWh-ban a 3.3.4. pont szerint,

                        —

                        EABC az automatikus fényerő-szabályozó után járó bónusz kWh-ban a 4. egyenlet szerint,

                        —

                        EN a teljes körű hálózati kapcsolódás után járó bónusz kWh-ban a 3. táblázat szerint,

                        —

                        EOS a jelenlétérzékelő után járó bónusz kWh-ban a 4. táblázat szerint,

                        —

                        ET az érintőképernyő-technológia után járó bónusz kWh-ban az 5. egyenlet szerint, és

                        —

                        effAC_DC a kijelzőt tápláló berendezésnél fellépő AC-DC áramátalakítási veszteségek miatti szabványos kiigazítás, amely 1,0 a váltóárammal táplált kijelzők és 0,85 a szabványos egyenáramú csatlakozáson keresztül táplált kijelzők esetében.

                  3.3.4.   A kedvezőbb teljesítményű kijelzőkre vonatkozó alábbi követelményeknek megfelelő kijelzők esetében az alábbi 2. táblázatban megadott bónuszok közül csak egyet lehet a 2. egyenletben alkalmazni:

                        i.

                        sík képernyő esetében a függőlegessel legalább 85°-ot bezáró, hajlított képernyő esetében pedig a függőlegessel legalább 83°-ot bezáró vízszintes látószögből mért kontrasztaránya – képernyőfedő üveglappal vagy anélkül – legalább 60:1;

                        ii.

                        natív felbontása legalább 2,3 megapixel (MP); és

                        iii.

                        a színtartomány a CIE LUV színtér legalább 32,9 %-a.

               2. táblázat

               Kedvezőbb teljesítményű kijelzők energiafogyasztási bónuszának kiszámítása

                        A színtartományra vonatkozó kritériumok

                        EEP (kWh)
                        ahol:
                        ETEC_MAX a megengedett legnagyobb teljes energiafogyasztás kWh-ban; és
                        r a képernyőfelbontás megapixelben

                        A színtartomány a CIE LUV színtér legalább 32,9 %-át támogatja.

                        A színtartomány a CIE LUV színtér legalább 38,4 %-át támogatja.

                        0,65 × (ETEC_MAX
                            – 6,13 × r)

               Megjegyzés: Az sRGB színtér több mint 99 %-át támogató modell a CIE LUV színtér 32,9 %-ának, míg az Adobe RGB színtér több mint 99 %-át támogató modell a CIE LUV színtér 38,4 %-ának felel meg.
            3.3.5.   Az alapbeállítás szerint aktív automatikus fényerő-szabályozó funkcióval (ABC) rendelkező monitorok esetében, ha a 3. egyenletnek megfelelően kiszámított bekapcsolt üzemmódbeli fogyasztáscsökkenés (RABC) legalább 20 %, a 2. egyenletben az ETEC_MAX értékét meg kell növelni az energiafogyasztási bónusz (EABC) 4. egyenlet szerint kiszámított értékével.

               3. egyenlet

               Az alapbeállítás szerint aktív automatikus fényerő-szabályozó funkcióval (ABC) rendelkező termékek bekapcsolt üzemmódbeli fogyasztáscsökkenésének kiszámítása

            ahol:

                        —

                        RABC az ABC bekapcsolt üzemmódbeli használatából adódó fogyasztáscsökkenés százalékos aránya,

                        —

                        P300 a bekapcsolt üzemmódban, 300 lux környezeti megvilágítás mellett, a vizsgálati módszer 6.4. pontja szerint mért teljesítményfelvétel wattban kifejezve, és

                        —

                        P12 a bekapcsolt üzemmódban, 12 lux környezeti megvilágítás mellett, a vizsgálati módszer 6.4. pontja szerint mért teljesítményfelvétel wattban kifejezve.

               4. egyenlet

               Automatikus fényerő-szabályozó funkcióval (ABC) rendelkező monitorok energiafogyasztási bónusza (EABC)

               EABC
                = 0,05 × ETEC_MAX

            ahol:

                        —

                        EABC az automatikus fényerő-szabályozó után járó energiafogyasztási bónusz kWh-ban, és

                        —

                        ETEC_MAX az 1. táblázat szerint kiszámított megengedett legnagyobb teljes energiafogyasztás kWh-ban.

                  3.3.6.   Az ENERGY STAR vizsgálati módszer 6.7. pontja szerint teljes körű hálózati kapcsolódásra alkalmas termékek esetében a 3. táblázatban megadott bónuszt kell alkalmazni.

               3. táblázat

               Monitorok teljes körű hálózati kapcsolódás után járó energiafogyasztási bónusza (EN)

            EN (kWh)
            2,9
            3.3.7.   Az aktív jelenlétérzékelővel vizsgált termékek esetében a 4. táblázatban megadott bónuszt kell alkalmazni.

               4. táblázat

               A monitorok kiegészítő funkciói után járó energiafogyasztási bónusz (EOS)

                        Típus

                        Bónusz (kWh)

                        Jelenlétérzékelő
                        EOS

                        1,7

                  3.3.8.   A bekapcsolt üzemmódban aktív érintőképernyő-technológiával vizsgált termékek esetében az 5. egyenlettel megadott bónuszt kell alkalmazni.

               5. egyenlet

               A monitorok érintőképernyő-technológia után járó energiafogyasztási bónusza (ET)

               ET
                = 0,15 × ETEC_MAX

            ahol:

                        —

                        ET az érintőképernyő-technológia után járó energiafogyasztási bónusz kWh-ban, és

                        —

                        ETEC_MAX az 1. táblázat szerint kiszámított megengedett legnagyobb teljes energiafogyasztás kWh-ban.

                  3.4.   A reklámkijelzők bekapcsolt üzemmódjára vonatkozó követelmények
            3.4.1.   A bekapcsolt üzemmód megengedett legnagyobb teljesítményfelvételét (PON_MAX) a 6. egyenlet szerint kell kiszámítani wattban.

               6. egyenlet

               A reklámkijelzők bekapcsolt üzemmódban megengedett legnagyobb teljesítményfelvételének (PON_MAX) kiszámítása wattban

               PON_MAX
                = (4,0 × 10– 5 ×  × A) + 119 × tanh(0,0008 × (A – 200,0) + 0,11) + 6
            ahol:

                        —

                        PON_MAX a bekapcsolt üzemmódban megengedett legnagyobb teljesítményfelvétel wattban,

                        —

                        A a képernyőfelület négyzethüvelykben,

                        —

                         a kijelző legnagyobb mért fénysűrűsége kandela/négyzetméterben a vizsgálati módszer 6.2. pontja szerint mérve,

                        —

                        tanh a hiperbolikus tangensfüggvény, és

                        —

                        az eredményt az adatszolgáltatáshoz a legközelebbi egy tized W-ra kell kerekíteni.

               7. egyenlet

               A reklámkijelzők bekapcsolt üzemmódban való teljesítményfelvételére vonatkozó követelmények

               PON
                ≤ PON_MAX
                + PABC

            ahol:

                        —

                        PON a bekapcsolt üzemmódban, a vizsgálati módszer 6.3. vagy 6.4. pontja szerint mért teljesítményfelvétel wattban kifejezve,

                        —

                        PON_MAX a bekapcsolt üzemmódban megengedett legnagyobb teljesítményfelvétel wattban, a 6. egyenlet szerint, és

                        —

                        PABC a bekapcsolt üzemmódban aktív automatikus fényerő-szabályozó funkció (ABC) után járó teljesítményfelvételi bónusz wattban, a 8. egyenlet szerint.

                  3.4.2.   Az alapbeállítás szerint aktív automatikus fényerő-szabályozó funkcióval (ABC) rendelkező reklámkijelzők esetében, ha a 3. egyenletnek megfelelően kiszámított bekapcsolt üzemmódbeli fogyasztáscsökkenés (RABC) legalább 20 %, a 6. egyenlet szerint kiszámított PON_MAX értékét meg kell növelni a teljesítményfelvételi bónusz (PABC) 8. egyenlet szerint kiszámított értékével.

               8. egyenlet

               Az alapbeállítás szerint aktív automatikus fényerő-szabályozó funkcióval (ABC) rendelkező reklámkijelzők bekapcsolt üzemmódbeli teljesítményfelvételi bónuszának kiszámítása

               PABC
                = 0,05 × PON_MAX

            ahol:

                        —

                        PABC a bekapcsolt üzemmódban aktív automatikus fényerő-szabályozó funkció (ABC) után járó mért teljesítményfelvételi bónusz wattban, és

                        —

                        PON_MAX a bekapcsolt üzemmódban megengedett legnagyobb teljesítményfelvétel wattban.

                  3.5.   A reklámkijelzők alvó üzemmódjára vonatkozó követelmények
            3.5.1.   A wattban megadott, mért alvó üzemmódbeli teljesítményfelvétel (PSLEEP) nem haladhatja meg az alvó üzemmódban megengedett legnagyobb teljesítményfelvétel (PSLEEP_MAX) és a 9. egyenlet szerinti (legfeljebb egyszer alkalmazott) bónuszok összegét.

               9. egyenlet

               A reklámkijelzők alvó üzemmódban való teljesítményfelvételére vonatkozó követelmények

            ahol:

                        —

                        PSLEEP az alvó üzemmódban mért teljesítményfelvétel wattban kifejezve;

                        —

                        PSLEEP_MAX az alvó üzemmódban megengedett legnagyobb teljesítményfelvétel wattban, az 5. táblázat szerint,

                        —

                        PN a teljes körű hálózati kapcsolódás után járó bónusz wattban a 6. táblázat szerint,

                        —

                        POS a jelenlétérzékelő után járó bónusz wattban a 7. táblázat szerint, és

                        —

                        PT az érintőképernyő-technológia után járó bónusz wattban a 7. táblázat szerint.

               5. táblázat

               A reklámkijelzők alvó üzemmódban megengedett legnagyobb teljesítményfelvétele (PSLEEP_MAX)

            PSLEEP_MAX

            (watt)
            0,5
            3.5.2.   Az ENERGY STAR vizsgálati módszer 6.7. pontja szerint teljes körű hálózati kapcsolódásra alkalmas termékek esetében a 6. táblázatban megadott bónuszt kell alkalmazni.

               6. táblázat

               Reklámkijelzők teljes körű hálózati kapcsolódás után járó bónusza

            PN

            (watt)
            3,0
            3.5.3.   Az alvó üzemmódban aktív jelenlétérzékelővel vagy érintőképernyő-technológiával vizsgált termékek esetében a 7. táblázatban megadott bónuszokat kell alkalmazni.

               7. táblázat

               A reklámkijelzők alvó üzemmódban aktív kiegészítő funkciói után járó teljesítményfelvételi bónusz

                        Típus

                        Képátlóméret
                        (hüvelyk)

                        Bónusz (watt)

                        Jelenlétérzékelő
                        POS

                        Valamennyi

                        0,3

                        Érintőképernyő-technológia
                        PT

                        (csak a 30 hüvelyknél nagyobb képátlóméretű reklámkijelzőkre vonatkozik)

                        ≤ 30

                        0,0

                        > 30

                        1,5

                  3.6.   Valamennyi kijelző kikapcsolt üzemmódjára vonatkozó követelmények
            3.6.1.   A terméknek nem szükséges kikapcsolt üzemmóddal rendelkeznie a minősítéshez. A kikapcsolt üzemmóddal rendelkező termékek esetében a mért kikapcsolt üzemmódbeli teljesítményfelvétel (POFF) nem haladhatja meg a 8. táblázatban meghatározott, kikapcsolt üzemmódban megengedett legnagyobb teljesítményfelvételt (POFF_MAX).

               8. táblázat

               A kikapcsolt üzemmódban megengedett legnagyobb teljesítményfelvétel (POFF_MAX)

            POFF_MAX

            (watt)
            0,5
            3.7.   A fénysűrűség megadására vonatkozó követelmények
            3.7.1.   A legnagyobb névleges és a legnagyobb mért fénysűrűséget minden termék esetében meg kell adni; a leszállításkori fénysűrűség értékét az alapértelmezés szerint aktív automatikus fényerő-szabályozó funkcióval rendelkező termékek kivételével minden termék esetében meg kell adni.
            4.   Vizsgálati követelmények

            4.1.   Vizsgálati módszerek
            4.1.1.   Az ENERGY STAR minősítés alkalmazhatóságát a 9. táblázatban felsorolt vizsgálati módszerekkel kell megállapítani.

               9. táblázat

               Az ENERGY STAR minősítés vizsgálati módszerei

                        Terméktípus

                        Vizsgálati módszer

                        Minden terméktípus és képátlóméret

                        ENERGY STAR vizsgálati módszer kijelzők energiafogyasztásának megállapítására

                        Fokozott teljesítményű kijelzők

                        Nemzetközi Kijelző-mérésügyi Bizottság (ICDM), az információkijelzők mérésére vonatkozó szabvány 1.03. változata

                        Teljes körű hálózati kapcsolódásra alkalmas kijelzők

                        CEA-2037-A, televízió áramfogyasztásának meghatározása

                  4.2.   A vizsgálathoz szükséges készülékek száma
            4.2.1.   A vizsgálatra az 1. pont értelmében vett reprezentatív modell egyetlen darabját kell kiválasztani.
            4.2.2.   Termékcsalád minősítésekor a termékcsaládon belüli egyes termékkategóriák legrosszabb energiaigényű termékkonfigurációját kell reprezentatív modellnek tekintetni.
            5.   Felhasználói felület

            5.1.   A gyártók számára kifejezetten ajánlott, hogy termékeiket az „IEEE 1621: Standard for User Interface Elements in Power Control of Electronic Devices Employed in Office/Consumer Environments (IEEE 1621: Irodai és fogyasztói környezetben használt elektronikus eszközök teljesítményszabályozásához alkalmazott felhasználói felület elemei szabvány)” című, a felhasználói felületekre vonatkozó szabványnak megfelelően tervezzék. További részletek a http://energy.lbl.gov/controls/ címen találhatók.
            6.   A hatálybalépés napja

            6.1.   A hatálybalépés napja: A kijelzőkre vonatkozó ENERGY STAR előírások 7.0. változata a megállapodás hatálybalépésének napján lép hatályba. Az ENERGY STAR minősítés megszerzéséhez egy adott termékmodellnek a modell gyártásakor érvényes ENERGY STAR előírásoknak kell megfelelnie. A gyártási dátum az egyes készülékekre értendő, és az a dátum, amikor az adott termék teljes egészében összeszereltnek tekinthető.
            6.2.   Az előírások jövőbeli felülvizsgálata: Az Európai Bizottság fenntartja a jogot ezen előírások módosítására, amennyiben technológiai és/vagy piaci változások befolyásolják azok hasznosságát a fogyasztók, az ipar vagy a környezet számára. A jelenlegi stratégiának megfelelően ezen előírások felülvizsgálatára az érdekeltekkel lefolytatott konzultáció keretében kerül sor. Ezen előírások felülvizsgálatával összefüggésben felhívjuk a figyelmet arra, hogy az ENERGY STAR minősítést a termékmodell nem szerzi meg automatikusan teljes élettartamára.
            7.   A jövőbeli felülvizsgálat lehetséges tárgya

            7.1.   A bekapcsolt üzemmódban való egyenáramú teljesítményfelvételre vonatkozó határ: Az EPA és az Európai Bizottság megfontolja egy olyan, a szabványos egyenáramú tápellátással működő termékek bekapcsolt üzemmódban való teljesítményfelvételére vonatkozó külön követelmény bevezetését, amely nem igényel AC-DC áramátalakítási számításokat. Az EPA és az Európai Bizottság arra számít, hogy a legújabb USB szabvány általános alkalmazásával e termékek egyre népszerűbbé válnak a piacon, és várja az ilyen, közvetlen egyenáramú tápellátással működő termékekre vonatkozó vizsgálati adatokat.

               A KIJELZŐKRE VONATKOZÓ VÉGLEGES VIZSGÁLATI MÓDSZER

               Felülvizsgálva 2015 szeptemberében

            1.   Áttekintés

            A következő vizsgálati módszert kell alkalmazni annak meghatározására, hogy a termék megfelel-e a kijelzőkre vonatkozó ENERGY STAR előírásoknak.
            2.   Alkalmazás

            A következő vizsgálati módszer alkalmazandó valamennyi olyan termékre, amely jogosult az ENERGY STAR kijelzőkre vonatkozó termékspecifikus előírásai szerinti minősítésre.
            3.   Fogalommeghatározások

            Eltérő rendelkezés hiányában az e dokumentumban használt összes kifejezés összhangban van a kijelzőkre vonatkozó ENERGY STAR előírásokban szereplő fogalommeghatározásokkal.
            A)   Gazdagép: A kijelzők vizsgálatához használt video-/audiojel forrásaként használt gép vagy berendezés. Ez lehet számítógép vagy egyéb olyan berendezés, amely képes videojelet szolgáltatni.
            4.   Vizsgálati összeállítás

                        A)

                        Vizsgálati összeállítás és műszerek: A vizsgálati összeállításnak és a műszereknek e módszer minden részénél meg kell felelniük a Nemzetközi Elektrotechnikai Bizottság (IEC) 62301:2011 „Háztartási elektromos készülékek. A teljesítményfelvétel mérése készenléti állapotban” című szabványa 4. szakasza („Általános mérési követelmények”) követelményeinek, kivéve, ha e dokumentum mást ír elő. Ellentmondó követelmények esetén az ENERGY STAR vizsgálati módszer elsőbbséget élvez.

                        B)

                        Váltakozó áramú feszültségforrás: A váltakozó áramú hálózatról működtethető termékeket az adott piacnak megfelelő feszültségforrásra kell csatlakoztatni, a 10. táblázat szerint. Amennyiben a terméket külső tápegységgel szállítják, akkor a termék meghatározott feszültségforráshoz való csatlakoztatására azt kell használni.

                           10. táblázat

                           A termékek bemeneti teljesítményére vonatkozó követelmények

                                    Piac

                                    Feszültség

                                    Feszültségtűrés

                                    Legnagyobb teljes harmonikus torzítás

                                    Frekvencia

                                    Frekvenciatűrés

                                    Észak-Amerika, Tajvan

                                    115 V váltakozó áram

                                    +/– 1,0 %

                                    5,0 %

                                    60 Hz

                                    +/– 1,0 %

                                    Európa, Ausztrália, Új-Zéland

                                    230 V váltakozó áram

                                    +/– 1,0 %

                                    5,0 %

                                    50 Hz

                                    +/– 1,0 %

                                    Japán

                                    100 V váltakozó áram

                                    +/– 1,0 %

                                    5,0 %

                                    50 Hz vagy 60 Hz

                                    +/– 1,0 %

                        C)

                        Egyenáramú feszültségforrás:

                                    1.

                                    A termékek csak akkor vizsgálhatók egyenáramú áramforrással (például hálózati vagy adatkapcsolaton keresztül), ha az egyenáramú áramforrás a termék egyetlen rendelkezésre álló áramforrása (azaz a termékkel nem szállítottak váltakozó áramú dugaszt vagy külső tápegységet).

                                    2.

                                    Az egyenáramú energiaforrásból táplált termékeket a gyártó utasításainak megfelelően kell beszerelni és táplálni, a kijelzőhöz ajánlott előírásoknak teljes mértékben megfelelő portot használva (például adott esetben az USB 3.1 szabványnak megfelelő univerzális soros adatbuszt, még akkor is, ha lefelé kompatibilis az USB 2.0 szabvánnyal).

                                    3.

                                    A mérést az egyenáramú áramforrás (például a gazdagép) és a termékkel együtt szállított kábel között kell elvégezni, megmérve a termékkel együtt szállított kábel miatt fellépő veszteségeket is. Ha a termékhez nem mellékeltek kábelt, bármilyen 2–6 láb hosszú kábelt lehet használni helyette. A kijelzőt a mérési ponthoz csatlakoztató kábel ellenállását meg kell mérni és meg kell adni.

                                       Megjegyzés: Az egyenáramú tápkábelek mért ellenállása az egyenáramú tápkábel ellenállásának és a földvezeték ellenállásának az összege.

                                    4.

                                    A termékkel szállított kábel és az egyenáramú áramforrás között a wattmérő csatlakoztatásához összesodrott kábel is használható. Az említett módszer alkalmazása esetén teljesülniük kell a következő követelményeknek:

                                                a)

                                                Az összesodrott kábelt a 4.C)3. pontjában leírt, a termékkel szállított kábelt kiegészítve kell használni.

                                                b)

                                                Az összesodrott kábelt az egyenáramú áramforrás és a termékkel szállított kábel közé kell csatlakoztatni.

                                                c)

                                                Az összesodrott kábel nem lehet hosszabb, mint 1 láb.

                                                d)

                                                A feszültség méréséhez a feszültségmérő és a termékkel szállított kábel között felhasznált összes kábel ellenállása nem érheti el az 50 milliohmot. Ez csak az áramot szállító vezetékekre vonatkozik.

                                                   Megjegyzés: A feszültséget és az áramerősséget nem feltétlenül kell ugyanazon a helyen mérni, amennyiben a feszültséget a termékkel szállított kábelhez képest 50 milliohmon belül mérik.

                                                e)

                                                Az áramerősség-mérést a földvezetéken vagy az egyenáramú tápvezetéken egyaránt el lehet végezni.

                                                f)

                                                Az 1. ábra egy, az USB 2.0 szabványnak megfelelő tápellátással rendelkező kijelző és a gazdagép közötti összesodrott kábelösszeállításra mutat be példát.

                                                   1. ábra

                                                   Példa az USB 2.0 szabványnak megfelelő összesodrott kábel elrendezésére

                                                Szövege kép

                                                   Spliced USB 2.0 Cable (≼ 1′)
                                                   Shipped Cable
                                                   ≼ 50 milli-ohms
                                                   Data Lines
                                                   Power & Ground Lines
                                                   Display
                                                   Host Machine
                                                   Power Meter

                        D)

                        Környezeti hőmérséklet: A környezeti hőmérsékletnek 23 ± 5 °C-nak kell lennie.

                        E)

                        Relatív páratartalom: A relatív páratartalomnak 10 % és 80 % között kell lennie.

                        F)

                        A vizsgált termék helyzetének beállítása:

                                    1.

                                    a vizsgált termék (UUT) elülső síkja mind a négy sarkának egyenlő távolságra kell lennie a függőleges referenciasíktól (például faltól).

                                    2.

                                    a vizsgált termék elülső síkja két alsó sarkának egyenlő távolságra kell lennie a vízszintes referenciasíktól (például padlótól).

                        G)

                        Fényforrás a bekapcsolt üzemmódban való vizsgálathoz:

                                    1.

                                    Lámpatípus:

                                                a)

                                                Szabványos spektrumú halogén fényszóró lámpa. A lámpának nem kell megfelelnie az Egyesült Államok Szövetségi Törvénykönyve, 10. címe, 430. részének 2. pontjában (Fogalommeghatározások) (1) a „módosított spektrumra” megadott meghatározásnak.

                                                b)

                                                Névleges fényesség: 980 ± 5 % lumen.

                                    2.

                                    A fényforrás beállítása alapbeállítás szerint aktív automatikus fényerő-szabályozó funkcióval (ABC) rendelkező termékek vizsgálatához:

                                                a)

                                                Nem lehet akadály a lámpa és a vizsgált termék automatikus fényerő-szabályozójának érzékelője között (például fényszóró közegek, homályos lámpatestek stb.).

                                                b)

                                                A lámpát úgy kell elhelyezni, hogy középpontja 5 láb távolságra legyen az automatikus fényerő-szabályozó érzékelőjének középpontjától.

                                                c)

                                                A lámpát úgy kell elhelyezni, hogy középpontja vízszintesen 0°-os szöget zárjon be az automatikus fényerő-szabályozó érzékelőjének középpontjával.

                                                d)

                                                A lámpát úgy kell elhelyezni, hogy középpontja ugyanolyan magasságban legyen a padlótól, mint az automatikus fényerő-szabályozó érzékelőjének középpontja (azaz a fényforrást úgy kell elhelyezni, hogy függőlegesen 0°-os szöget zárjon be a vizsgált termék automatikus fényerő-szabályozója érzékelőjének középpontjával).

                                                e)

                                                A vizsgálati helyiség semmilyen felülete (azaz a padló, a mennyezet és a falak) sem lehet 2 lábnál közelebb a vizsgált termék automatikus fényerő-szabályozója érzékelőjének középpontjához.

                                                f)

                                                A megvilágítási értékeket a lámpa bemeneti feszültségének változtatásával kell elérni.

                                                g)

                                                A Figure 2 és a Figure 3 további tájékoztatást nyújt a vizsgált termék és a fényforrás egymáshoz viszonyított elhelyezéséről.

                                                   2. ábra

                                                   Vizsgálati összeállítás – felülnézet

                                                Szövege kép

                                                   UUT
                                                   D2 ≽ 2′
                                                   D4 ≽ 2′
                                                   D3 ≽ 2′
                                                   D1 ≽ 2′
                                                   90°
                                                   5′
                                                   Illuminance meter
                                                   Light Sensor
                                                   Voltage Regulator
                                                   980 ± 5 %
                                                   Lumens Flood Reflector Lamp
                                                   Room Surface (wall)
                                                   Vertical Reference Plane

                                                   Megjegyzések:

                                                            —

                                                            D1 = D2 a függőleges referenciasíkhoz viszonyítva

                                                            —

                                                            D1 és D2 azt jelzik, hogy a vizsgált termék elülső síkja sarkainak legalább 2 lábra kell lenniük a függőleges referenciasíktól

                                                            —

                                                            D3 és D4 azt jelzik, hogy a fényérzékelő középpontjának legalább 2 lábra kell lennie a helyiség falaitól

                                                   3. ábra

                                                   Vizsgálati összeállítás – oldalnézet

                                                Szövege kép

                                                   H1
                                                   H2
                                                   H3 ≽ 2′
                                                   H4 ≽ 2′
                                                   D2 ≽ 2′
                                                   D1 ≽ 2′
                                                   5′
                                                   90°
                                                   90°
                                                   Vertical Reference Plane
                                                   980 ± 5 %
                                                   Lumens Flood Reflector Lamp
                                                   Voltage Regulator
                                                   Floor
                                                   Illuminance Meter
                                                   Light Sensor
                                                   UUT
                                                   Ceiling

                                                   Megjegyzések:

                                                            —

                                                            D1 = D2 a függőleges referenciasíkhoz viszonyítva

                                                            —

                                                            D1 és D2 azt jelzik, hogy a vizsgált termék elülső síkja sarkainak legalább 2 lábra kell lenniük a függőleges referenciasíktól

                                                            —

                                                            A megvilágítási célérték elérése után a teljesítményfelvétel-méréshez el kell távolítani a megvilágításmérőt.

                                                            —

                                                            H1 = H2 a vízszintes referenciasíkhoz (például a padlóhoz) viszonyítva

                                                            —

                                                            H3 és H4 azt jelzik, hogy a fényérzékelő középpontjának legalább 2 lábra kell lennie a padlótól és 2 lábra a plafontól

                                                            —

                                                            A megvilágítási célérték elérése után a teljesítményfelvétel-méréshez el kell távolítani a megvilágításmérőt.

                        H)

                        Wattmérő: A wattmérőknek a következő tulajdonságokkal kell rendelkezniük.

                                    1.

                                    Amplitúdótényező:

                                                a)

                                                3 vagy annál nagyobb áramerősség-amplitúdótényező a névleges tartományértékben; és

                                                b)

                                                a 10 mA-es vagy kisebb áramerősség-tartományban alacsonyabb korlát.

                                    2.

                                    Minimális frekvenciaátvitel: 3,0 kHz

                                    3.

                                    Minimális tizedesjegy-pontosság:

                                                a)

                                                0,01 W a legfeljebb 10 W-ot elérő mérési értékeknél;

                                                b)

                                                0,1 W a 10–100 W mérési értékeknél; és

                                                c)

                                                1,0 W a 100 W-nál nagyobb mérési értékeknél.

                        I)

                        Fénysűrűség- és megvilágításmérők:

                                    1.

                                    A fénysűrűségmérést a következők egyikével kell elvégezni:

                                                a)

                                                kontaktmérő; vagy

                                                b)

                                                érintésmentes mérő.

                                    2.

                                    Valamennyi fénysűrűség- és megvilágításmérőnek a digitálisan kijelzett érték ± 2 %-ának (± 2 számjegy) megfelelő pontossággal kell rendelkeznie.

                                    3.

                                    Az érintésmentes fénysűrűségmérők befogadási szöge legfeljebb 3 fok lehet.
                                    Egy mérőműszer teljes pontosságát úgy kapjuk meg, hogy a mért érték 2 %-ához abszolút értékben hozzáadunk egy, a kijelzett érték legkisebb helyi értékében vett 2 számjegynyi tűrést. Például ha egy 200 nit fénysűrűségű képernyő mérésekor a megvilágításmérő azt jelzi ki, hogy „200,0”, a 200 nit 2 %-a 4,0 nit. A legkisebb helyiértékű számjegy a 0,1 nit. Két számjegy az 0,2 nit. Így a kijelzett érték 200 ± 4,2 nit (4 nit + 0,2 nit) lenne. Minden megvilágításmérőre más pontosság jellemző, amely nem tekinthető tűrésnek a tényleges fénymérések során.

                        J)

                        Mérési pontosság:

                                    1.

                                    A legalább 0,5 W-os teljesítményfelvétel mérését legfeljebb 2 %-os mérési bizonytalanság mellett, 95 %-os megbízhatósági szint mellett kell végezni.

                                    2.

                                    A 0,5 W-nál kisebb teljesítményfelvétel mérését legfeljebb 0,01 W-os mérési bizonytalanság mellett, 95 %-os megbízhatósági szint mellett kell végezni.

                                    3.

                                    Minden környezeti fényértéket (mért luxérték) a vizsgált termék automatikus fényerő-szabályozója érzékelőjének helyén kell mérni úgy, hogy a fény közvetlenül lépjen be az érzékelőbe, és a terméken az IEC 62087:2011 „Audio- és video- és hasonló készülékek teljesítményfelvételének mérési módszerei” című szabvány szerinti vizsgálati jelnek meg kell jelenítenie a főmenüt. Az IEC szabvány vizsgálati jelének formátumával nem kompatibilis termékek esetében a környezeti fényértékeket úgy kell megmérni, hogy a Video Electronics Standard Association (VESA) síkképernyőjű kijelzők mérésére vonatkozó szabványának (FPDM2) 2.0. változata szerinti FK vizsgálati jelet jelenítik meg a terméken.

                                    4.

                                    A környezeti fényértékeket a következő tűrésekkel kell megmérni:

                                                a)

                                                12 luxnál a környezeti megvilágításnak ± 1,0 lux értéken belül kell lennie; és

                                                b)

                                                300 luxnál a környezeti megvilágításnak ± 9,0 lux értéken belül kell lennie.

                  5.   A vizsgálat elvégzése

            5.1.   Iránymutatás a teljesítményfelvétel-mérésekhez

                        A)

                        Vizsgálat gyári alapbeállítási értékek mellett: A jelen vizsgálati módszer eltérő rendelkezése hiányában a teljesítményfelvétel-méréseket az alvó üzemmódban és a bekapcsolt üzemmódban végzett vizsgálatok alatt a leszállított állapotban lévő terméken kell elvégezni úgy, hogy valamennyi, a felhasználó által beállítható értéket a gyári alapértékekre kell állítani.

                                    1.

                                    A képbeállításokat az e vizsgálati módszerben megadott utasításoknak megfelelően kell elvégezni.

                                    2.

                                    Azokat a termékeket, amelyek olyan, „előre optimalizált menüt” tartalmaznak, amelyhez a kezdeti indításnál ki kell választani egy képbeállítást, a „standard” vagy „otthoni” képbeállítással kell megvizsgálni. Abban az esetben, ha nem létezik standard vagy azzal egyenértékű beállítás, a gyártó által ajánlott alapértelmezett beállítást kell a vizsgálathoz használni, és ezt fel kell jegyezni a vizsgálati jegyzőkönyvben. Azokat a termékeket, amelyek nem rendelkeznek előre optimalizált menüvel, az alapértelmezett képbeállításokkal kell megvizsgálni.

                        B)

                        Helyi (Point of Deployment, POD) modulok: Választható POD modulokat nem lehet beépíteni.

                        C)

                        Csatlakoztatott modulok Amennyiben a vizsgálati módszer szerint a kijelzőt a modul beillesztése nélkül is meg lehet vizsgálni, a választható csatlakoztatott modulokat el kell távolítani a kijelzőből.

                        D)

                        Alvó üzemmód több funkcióval: Ha a termék több lehetőséget is kínál a berendezés alvó üzemmódban mutatott viselkedésére (például gyorsindítás), vagy a berendezés többféle módszerrel is alvó üzemmódba kerülhet, akkor valamennyi alvó üzemmód teljesítményfelvételét meg kell mérni és fel kell jegyezni. Az alvó üzemmódban végzett valamennyi vizsgálatot a 6.5. pont szerint kell elvégezni.

                  5.2.   A teljesítményfelvétel-mérések feltételei

                        A)

                        Teljesítményfelvétel-mérések:

                                    1.

                                    A teljesítményfelvétel-méréseket egy, az áramforrás és a vizsgált termék közötti ponton kell elvégezni. Szünetmentes áramforrások nem csatlakoztathatók a wattmérő és a vizsgált termék közé. A wattmérőnek mindaddig a helyén kell maradnia, amíg a bekapcsolt üzemmódra, az alvó üzemmódra és a kikapcsolt üzemmódra vonatkozó összes adat teljes mértékben rögzítésre nem kerül.

                                    2.

                                    A teljesítményfelvétel-mérések során másodpercenként legalább egy leolvasást kell végezni, és a közvetlenül mért (kerekítés nélküli) értékeket wattban kell rögzíteni.

                                    3.

                                    A teljesítményfelvétel-méréseket az után kell rögzíteni, hogy a feszültségmérések 1 %-on belül stabilizálódtak.

                        B)

                        Sötétkamra-környezet:

                                    1.

                                    Eltérő rendelkezés hiányában a vizsgált termék képernyőjén kikapcsolt üzemmódban mért megvilágítás legfeljebb 1,0 lux lehet. Amennyiben a vizsgált termék nem rendelkezik kikapcsolt üzemmóddal, a vizsgált termék csatlakozózsinórját kihúzva kell megmérni a megvilágítást a vizsgált termék képernyőjén.

                        C)

                        A vizsgált termék konfigurációja és vezérlése:

                                    1.

                                    Perifériák és hálózati kapcsolatok:

                                                a)

                                                Külső perifériás eszközöket (például egeret, billentyűzetet, külső merevlemez-meghajtót (HDD) stb.) nem szabad a vizsgált terméken található USB-portba vagy más adatportba csatlakoztatni.

                                                b)

                                                Hídkapcsolás: Ha a vizsgált termék támogatja a kijelzőkre vonatkozó ENERGY STAR előírások 7.0. változatának 1. pontjában megadott fogalommeghatározás szerinti hídkapcsolást, akkor hídkapcsolást kell létesíteni a vizsgált termék és a gazdagép között. A kapcsolatot a következő preferenciasorrendben kell létrehozni. Csak egy kapcsolatot lehet létrehozni, és azt a vizsgálat teljes időtartama alatt fenn kell tartani:

                                                            i.

                                                            Thunderbolt;

                                                            ii.

                                                            USB;

                                                            iii.

                                                            Firewire (IEEE 1394);

                                                            iv.

                                                            egyéb.

                                                   Megjegyzés: Kijelzők esetében a hídkapcsolatra vonatkozó példák közé tartozhatnak a következők:

                                                            1.

                                                            olyan eset, amelyben a kijelző két különböző (például Thunderbolt és Ethernet) porttípusra konvertálja az adatokat. Ilyen módon a berendezés a Thunderbolt portot is használhatja Ethernet-csatlakozásra, és viszont;

                                                            2.

                                                            annak lehetővé tétele, hogy egy USB egeret/billentyűzetet USB buszrendszer révén a kijelzőn keresztül csatlakoztassanak egy másik rendszerhez (például gazdagéphez).

                                                c)

                                                Hálózati csatlakozás: Amennyiben a vizsgált termék hálózatra csatlakoztatható (azaz megfelelően konfigurálva és a hálózatra csatlakoztatva IP-címet kap), akkor a hálózati kapcsolatot aktiválni kell, és a vizsgált terméket működő fizikai hálózatra (pl. WiFi, Ethernet stb.) kell csatlakoztatni. A fizikai hálózatnak támogatnia kell a vizsgált termék hálózati funkciójának legmagasabb és legalacsonyabb adatsebességét is. Az aktív kapcsolat a hálózati protokoll fizikai rétegén létesített élő fizikai kapcsolatot jelenti. Ethernet esetében szabványos Cat 5e vagy annál jobb minőségű Ethernet kábel segítségével kell kapcsolatot létesíteni egy Ethernet kapcsolóval vagy routerrel. WiFi esetében a berendezést egy vezeték nélküli hozzáférési pont (AP) közelében kell csatlakoztatni és vizsgálni. A vizsgálónak a következőket figyelembe véve kell konfigurálnia a protokoll címzésrétegét:

                                                            i.

                                                            az IPv4 és az IPv6 verziójú internetprotokollok szomszédfelderítő funkcióval is rendelkeznek, és általában automatikusan konfigurálnak egy korlátozott kapcsolatot, amelynek útvonala nem választható.

                                                            ii.

                                                            Amennyiben a vizsgált termék autoIP-t használva nem viselkedik normálisan, az IP konfigurálható manuálisan vagy a dinamikus állomáskonfiguráló protokoll (DHCP) segítségével a hálózaticím-fordító (NAT) 192.168.1.x. címtartományba eső címmel. A hálózatot úgy kell konfigurálni, hogy támogassa a NAT címtartományt és/vagy az autoIP-t.

                                                            iii.

                                                            Hacsak a vizsgálati módszerben másként nem szerepel, a vizsgált terméknek – az átviteli sebességek közötti átmenethez szükséges rövid kihagyásokat leszámítva – vizsgálat teljes időtartama alatt fenn kell tartania az élő kapcsolatot. Amennyiben a vizsgált termék több lehetőséget is biztosít hálózati kapcsolat teremtésére, csak egy kapcsolatot kell létrehozni a következő preferenciasorrendben:

                                                                        a.

                                                                        WiFi (IEEE – Institute of Electrical and Electronics Engineers [Villamos és Elektronikai Mérnökök Intézete] 802.11- 2007 (2))

                                                                        b.

                                                                        Ethernet (IEEE 802.3). Amennyiben a vizsgált termék támogatja az energiahatékony Ethernetet (IEEE 802.3az-2010 (3)), akkor olyan berendezéshez kell csatlakoztatni, amely szintén megfelel az IEEE 802.3az szabványnak.

                                                                        c.

                                                                        Thunderbolt;

                                                                        d.

                                                                        USB;

                                                                        e.

                                                                        Firewire (IEEE 1394);

                                                                        f.

                                                                        egyéb.

                                                d)

                                                Érintőképernyő-technológia: Ha a vizsgált termék érintőképernyővel rendelkezik, amely külön adatkapcsolatot igényel, ezt a funkciót a gyártó utasításainak megfelelően kell beállítani, beleértve a gazdagéppel létesített kapcsolatokat és az illesztőprogramok telepítését.

                                                e)

                                                Abban az esetben, ha a vizsgált termék egyetlen csatlakozással rendelkezik, amely több funkciót is képes ellátni (például hídkapcsolat, hálózati kapcsolat és/vagy érintőképernyő), a funkciók betöltésére lehet egyetlen csatlakozót használni, amennyiben minden egyes funkció esetében az a legmagasabbra rangsorolt kapcsolat, amelyet a vizsgált termék támogat.

                                                f)

                                                Abban az esetben, ha a vizsgált termék nem rendelkezik adatátviteli/hálózati funkciókkal, a vizsgált terméket leszállított állapotában kell vizsgálni.

                                                g)

                                                A beépített hangszórókat, valamint egyéb termékjellemzőket és funkciókat, amelyekre az ENERGY STAR előírások és vizsgálati módszer nem térnek ki kifejezetten, a leszállításkori energiafogyasztás-konfigurációnak megfelelően kell konfigurálni.

                                                h)

                                                Ha egyéb olyan szolgáltatások is rendelkezésre állnak, mint például a jelenlétérzékelők, flash-memóriakártya-/intelligenskártya-olvasók, kamera-illesztőfelületek, PictBridge, azt fel kell jegyezni.

                                    2.

                                    Jel-illesztőfelület:

                                                a)

                                                Ha a vizsgált termék több jel-illesztőfelülettel is rendelkezik, a vizsgált terméket az alábbi listáról elsőként rendelkezésre álló illesztőfelülettel kell vizsgálni:

                                                            i.

                                                            Thunderbolt;

                                                            ii.

                                                            DisplayPort;

                                                            iii.

                                                            HDMI;

                                                            iv.

                                                            DVI;

                                                            v.

                                                            VGA;

                                                            vi.

                                                            egyéb digitális interfész;

                                                            vii.

                                                            egyéb analóg interfész.

                                    3.

                                    Jelenlétérzékelő: Amennyiben a vizsgált termék rendelkezik jelenlétérzékelővel, a termék vizsgálatához a jelenlétérzékelőt a leszállításkori beállításokra kell állítani. Olyan vizsgált termékek esetében, amelyek rendelkeznek jelenlétérzékelővel, és az a leszállításkor aktív:

                                                a)

                                                Annak elkerülése érdekében, hogy a vizsgált termék kisebb energiaigényű állapotba (például alvó vagy kikapcsolt üzemmódba) kerüljön, egy személynek a felmelegedés, a stabilizálódás, a fénysűrűség vizsgálata és a bekapcsolt állapot teljes időtartama alatt a jelenlétérzékelő közvetlen közelében kell tartózkodnia. A vizsgált terméknek a felmelegedés, a stabilizálódás, a fénysűrűség vizsgálata és a bekapcsolt állapot teljes időtartama alatt bekapcsolt üzemmódban kell maradnia.

                                                b)

                                                Annak elkerülése érdekében, hogy a vizsgált termék nagyobb energiaigényű állapotba (például bekapcsolt üzemmódba) kerüljön, az alvó üzemmód és a kikapcsolt üzemmód vizsgálatának teljes időtartama alatt senki nem tartózkodhat a jelenlétérzékelő közvetlen közelében. A vizsgált terméknek az alvó üzemmód és a kikapcsolt üzemmód teljes időtartama alatt alvó üzemmódban, illetve kikapcsolt üzemmódban kell maradnia.

                                    4.

                                    Tájolás: Amennyiben a vizsgált terméket álló és fekvő helyzetbe is el lehet forgatni, a terméket fekvő helyzetben kell vizsgálni úgy, hogy a hosszabbik oldala párhuzamos legyen az asztal felületével.

                        D)

                        Felbontás és frissítési gyakoriság:

                                    1.

                                    Rögzített számú képponttal rendelkező kijelzők:

                                                a)

                                                A képpontformátumot a termék használati utasításában megadott natív szintre kell beállítani.

                                                b)

                                                Nem katódsugárcsöves kijelzők esetében a frissítési gyakoriságot 60 Hz-re kell állítani, hacsak a termék használati utasítása ettől eltérő alapértelmezett frissítési gyakoriságot nem határoz meg, mely esetben a meghatározott alapértelmezett frissítési gyakoriságot kell alkalmazni.

                                                c)

                                                Katódsugárcsöves kijelzők esetében a képpontformátumot a termék használati utasításában megadott, 75 Hz-es frissítési gyakorisághoz tervezett legnagyobb felbontásra kell beállítani. A vizsgálathoz a képpontformátum-beállításra vonatkozó szokásos ágazati szabványokat kell alkalmazni. A frissítési gyakoriságot 75 Hz-re kell állítani.

                        E)

                        A bemenő jelszint pontossága: Analóg interfészek alkalmazása esetén a bemenő videojeleknek a referenciaként megadott fehér- és feketeszintek ± 2 %-án belül kell lenniük. Digitális interfészek használata esetén a vizsgáló nem igazíthatja ki a videoforrásjel színeit, és kizárólag továbbítás céljából tömörítheti/bonthatja ki, illetve kódolhatja/dekódolhatja azt.

                        F)

                        Valós teljesítménytényező: A program résztvevőinek meg kell adniuk a vizsgált termék bekapcsolt üzemmódban mért valós teljesítménytényezőjét. A teljesítménytényező-értékeket ugyanolyan gyakorisággal kell feljegyezni, mint a teljesítményfelvétel értékét (PON). A teljesítménytényezőt a bekapcsolt üzemmódban való vizsgálat teljes időtartamára vonatkozóan átlagolni kell.

                        G)

                        Vizsgálati anyagok:

                                    1.

                                    A vizsgálathoz az „IEC 62087:2011 Dinamikus adástartalomjel” szabványt kell alkalmazni, az IEC 62087:2011 szabvány 11.6. pontjában (Bekapcsolt [átlagos] üzemmódban dinamikus adástartalom-videojellel végzett vizsgálat) meghatározott módon.

                                    2.

                                    A „VESA FPDM2” szabvány csak olyan termékek esetében alkalmazható, amelyek nem tudnak megjeleníteni az IEC 62087:2011 szabványnak megfelelő dinamikus adástartalomjelet.

                        H)

                        Bemenő videojel:

                                    1.

                                    A gazdagépnek olyan, a képernyő natív felbontásának megfelelő bemenő videojelet kell generálnia, hogy a videó aktív területe az egész képernyőt betöltse. Ehhez szükség lehet arra, hogy a lejátszó szoftver módosítsa a videó képarányát.

                                    2.

                                    A bemenő videojel képváltási frekvenciájának meg kell egyeznie azon régió legelterjedtebb képváltási frekvenciájával, amelyben a terméket értékesítik (például az Egyesült Államokban és Japánban 60 Hz-es, Európában és Ausztráliában pedig 50 Hz-es képváltási frekvenciát alkalmaznak).

                                    3.

                                    A gazdagép audiobeállításait ki kell kapcsolni annak érdekében, hogy a bemenő videojel mellett ne generáljon hangot.

                  6.   Vizsgálati eljárások valamennyi termékre vonatkozóan

            6.1.   A vizsgált termék vizsgálat előtti inicializálása

                        A)

                        A vizsgálat megkezdése előtt a vizsgált terméket a következők szerint kell inicializálni:

                                    1.

                                    a vizsgált terméket össze kell állítani a hozzá biztosított használati utasítás szerint;

                                    2.

                                    egy elfogadható wattmérőt az áramforráshoz, a vizsgált terméket pedig a wattmérőn lévő csatlakozóaljzathoz kell csatlakoztatni;

                                    3.

                                    a vizsgált terméket kikapcsolva a környezeti világítás szintjét úgy kell beállítani, hogy a képernyő mért megvilágítása kevesebb legyen, mint 1,0 lux (lásd az 5.2B). szakaszt);

                                    4.

                                    a vizsgált terméket be kell kapcsolni, és értelemszerűen el kell végezni a kezdeti rendszerkonfigurációt;

                                    5.

                                    biztosítani kell, hogy a vizsgált termék beállításai megfeleljenek a leszállításkori konfigurációnak, hacsak a vizsgálati módszerben másként nem szerepel;

                                    6.

                                    a vizsgált terméket 20 percig vagy addig kell bemelegíteni, amennyi időbe telik, hogy a vizsgált termék inicializálása megtörténjen, és a vizsgált termék használatra kész állapotba kerüljön (attól függően, hogy melyik a hosszabb). Az 5.2.G)1) pontban meghatározott, az IEC 62087:2011 szabvány szerinti vizsgálati jelet a teljes bemelegedési idő alatt meg kell jeleníteni. Azon kijelzők esetében, amelyek nem képesek az IEC 62087:2011 szabvány szerinti vizsgálati jelet megjeleníteni, az 5.2.G)2) pontban meghatározott, VESA FPDM2 L80 szabvány szerinti vizsgálati jelet kell megjeleníteni a képernyőn;

                                    7.

                                    a bemeneti váltakozó áram feszültségét és frekvenciáját vagy a bemeneti egyenáram feszültségét fel kell jegyezni;

                                    8.

                                    a vizsgálati helyiség környezeti hőmérsékletét és relatív páratartalmát fel kell jegyezni.

                  6.2.   A fénysűrűség vizsgálata

                        A)

                        A fénysűrűség-vizsgálatot közvetlenül a bemelegedési idő után, sötétkamra-környezetben kell elvégezni. A vizsgált termék képernyőjén kikapcsolt üzemmódban mért megvilágítás legfeljebb 1,0 lux lehet.

                        B)

                        A fénysűrűséget a termék képernyőjének közepén, arra merőlegesen kell mérni fénysűrűségmérővel, a fénysűrűségmérő használati utasításának megfelelően.

                        C)

                        A fénysűrűségmérőnek a termék képernyőjéhez viszonyított helyzetét a vizsgálat teljes időtartama alatt rögzítve kell tartani.

                        D)

                        Automatikus fényerő-szabályozóval rendelkező termékek esetében a fénysűrűség méréséhez az automatikus fényerő-szabályozót ki kell kapcsolni. Ha az automatikus fényerő-szabályozót nem lehet kikapcsolni, akkor a fénysűrűséget a termék képernyőjének közepén, arra merőlegesen kell mérni úgy, hogy legalább 300 lux fény érje közvetlenül a vizsgált termék környezeti fényérzékelőjét.

                        E)

                        A fénysűrűségméréseket a következőképpen kell elvégezni:

                                    1.

                                    ellenőrizni kell, hogy a vizsgált termék fényerőssége a leszállításkori alapértelmezett értékre vagy az „otthoni” képbeállításra van-e beállítva;

                                    2.

                                    az adott termékosztályra vonatkozó vizsgálati videojelet az alábbiakban leírtak szerint meg kell jeleníteni:

                                                a)

                                                minden termék esetében, kivéve a b). pontban meghatározott termékeket: az IEC 62087:2011 szabvány 11.5.5. pontjában meghatározott háromsávos videojel (három fehér sáv (100 %) fekete (0 %) háttérrel);

                                                b)

                                                olyan termékek esetében amelyek nem képesek az IEC 62087:2011 szabványban meghatározott videojeleket megjeleníteni: a VESA FPDM2 L80 szabvány szerinti, a termék által támogatott legnagyobb felbontású vizsgálati videojel;

                                    3.

                                    a vizsgálati videojelet legalább 10 percig meg kell jeleníteni, hogy a vizsgált termék fénysűrűsége stabilizálódjon. Ez a 10 perces stabilizálódási időszak csökkenthető, ha a fénysűrűségmérések eredményeinek változása legalább 60 másodpercen keresztül 2 %-on belül marad;

                                    4.

                                    meg kell mérni és fel kell jegyezni az LAs-shipped leszállításkori alapértelmezett beállításon mért fénysűrűséget.

                                    5.

                                    a vizsgált termék fényerejét és kontrasztját a maximális értékre kell állítani;

                                    6.

                                    meg kell mérni és fel kell jegyezni az LMax_Measured legnagyobb mért fénysűrűséget;

                                    7.

                                    fel kell jegyezni az LMax_Reported gyártó által megadott legnagyobb névleges fénysűrűséget;

                        F)

                        A kontrasztbeállítást eltérő rendelkezés hiányában a legmagasabb szinten kell hagyni a bekapcsolt üzemmódban végzett további vizsgálatokhoz.

                  6.3.   Alapbeállítás szerint aktív automatikus fényerő-szabályozó funkcióval (ABC) nem rendelkező termékek bekapcsolt üzemmódban való vizsgálata

                        A)

                        A fénysűrűségvizsgálat után és a bekapcsolt üzemmódbeli teljesítményfelvétel mérése előtt a vizsgált termék fényerejét a következők szerint kell beállítani:

                                    1.

                                    reklámkijelzők esetében a terméket a gyártó által megadott legnagyobb névleges fénysűrűség (LMax_Reported) legalább 65 %-ára beállítva kell vizsgálni. A fénysűrűséget a 6.2. pont szerint kell mérni. Az LOn fénysűrűségértéket fel kell jegyezni;

                                    2.

                                    minden egyéb termék esetében a megfelelő fényerősség-szabályozókat úgy kell beállítani, hogy a képernyő fénysűrűsége 200 kandela per négyzetméter (cd/m2) legyen. Ha a vizsgált termék ezt a fénysűrűséget nem tudja elérni, akkor a termék fénysűrűségét a legközelebbi elérhető értékre kell állítani. A fénysűrűséget a 6.2. pont szerint kell mérni. Az LOn fénysűrűségértéket meg kell adni. A megfelelő fényerősség-szabályozók olyan szabályozók, amelyekkel be lehet állítani a kijelző fényerejét, de a kontrasztbeállításokra nincs hatásuk.

                        B)

                        Olyan termék esetében, amely képes az IEC szabvány szerinti jeleket megjeleníteni, a bekapcsolt üzemmódbeli teljesítményfelvételt (PON) az IEC 62087:2011 szabvány 11.6.1. pontja (Dinamikus adástartalom-videojellel végzett mérések) szerint kell megmérni. Olyan termék esetében, amely az IEC szabvány szerinti jeleket nem képes megjeleníteni, a bekapcsolt üzemmódbeli teljesítményfelvételt (PON) a következőképpen kell megmérni:

                                    1.

                                    biztosítani kell, hogy a vizsgált termék inicializálása a 6.1. pont szerint megtörténjen;

                                    2.

                                    meg kell jeleníteni a VESA FPDM2 szabvány szerinti A112-2F, SET01K vizsgálati mintát (8 árnyalat szürke a feketétől (0 volt) a fehérig (0,7 volt));

                                    3.

                                    ellenőrizni kell, hogy a bemenő jelszintek megfelelnek-e a VESA Video Signal Standard (VSIS), 1.0 verzió 2002. decemberi 2.0 átdolgozása előírásainak;

                                    4.

                                    a fényerő- és a kontrasztszabályozót maximális értékre állítva ellenőrizni kell, hogy a fehér és a fehérhez közeli szürke árnyalatokat meg lehet-e különböztetni. A kontrasztszabályozót szükség esetén addig kell állítgatni, amíg a fehér és a fehérhez közeli szürke árnyalatokat meg nem lehet különböztetni;

                                    5.

                                    meg kell jeleníteni a VESA FPDM2 szabvány szerinti A112-2H, L80 vizsgálati mintát (teljesen fehér (0,7 volt) négyszög, amely a kép 80 %-át kitölti);

                                    6.

                                    gondoskodni kell arról, hogy a fénysűrűség-mérés területe teljes egészében a vizsgálati minta fehér részére essen;

                                    7.

                                    a megfelelő fénysűrűség-szabályozókat addig kell állítgatni, amíg a képernyő fehér részének fénysűrűsége meg nem felel a 6.3.A) pontban leírtaknak;

                                    8.

                                    a képernyő fénysűrűségét (LOn) fel kell jegyezni;

                                    9.

                                    a bekapcsolt üzemmódbeli teljesítményfelvételt (PON) és a teljes képpontformátumot (vízszintes × függőleges) fel kell jegyezni; A bekapcsolt üzemmódbeli teljesítményfelvételt az IEC 62087:2011 szabványban előírt dinamikus adástartalom-videojellel végzett vizsgálathoz hasonlóan 10 percen keresztül kell végezni.

                  6.4.   Alapbeállítás szerint aktív automatikus fényerő-szabályozó funkcióval (ABC) rendelkező termékek bekapcsolt üzemmódban való vizsgálata
            A termék átlagos, bekapcsolt üzemmódbeli áramfogyasztását az IEC 62087:2011 szabványban előírt dinamikus adástartalom-videojellel végzett vizsgálattal kell meghatározni. Ha a termék az IEC-jelet nem képes megjeleníteni, akkor minden következő lépéshez a 6.3.B)5). pontban leírt, a VESA FPDM2 szabvány szerinti L80 vizsgálati mintát kell használni:

                        A)

                        a vizsgált terméket 30 percig stabilizálni kell. Ehhez háromszor meg kell ismételni az IEC szabványban előírt dinamikus adástartalom-videojel 10 percig való megjelenítését;

                        B)

                        a vizsgálathoz használt lámpa által kibocsátott fényt 12 luxra kel állítani (a környezeti fényérzékelő felületén mérve);

                        C)

                        10 percig meg kell jeleníteni a dinamikus adástartalom-videojelet. meg kell mérni és fel kell jegyezni a dinamikus adástartalom-videojel 10 percig való megjelenítése alatt fellépő P12 teljesítményfelvételt;

                        D)

                        meg kell ismételni a 6.4.B) és a 6.4.C) lépést 300 lux környezeti fényerősség mellett, és meg kell mérni a P300 teljesítményfelvételt;

                        E)

                        az automatikus fényerő-szabályozót ki kell kapcsolni, és a 6.3. pont szerint meg kell mérni a bekapcsolt üzemmódbeli teljesítményfelvételt (PON). Ha az automatikus fényerő-szabályozót nem lehet kikapcsolni, a teljesítményfelvétel-méréseket a következőképpen kell elvégezni:

                                    1.

                                    Ha a fényerőt a 6.3. pontban meghatározott módon be lehet állítani rögzített értékre, akkor ezeknek a termékeknek a bekapcsolt üzemmódbeli teljesítményfelvételét a 6.3. pont szerint kell megmérni úgy, hogy a legalább 300 lux erősségű fény közvetlenül érje a vizsgált termék környezeti fényérzékelőjét.

                                    2.

                                    Ha a fényerőt nem lehet beállítani rögzített értékre, akkor ezeknek a termékeknek a bekapcsolt üzemmódbeli teljesítményfelvételét a 6.3. pont szerint kell megmérni úgy, hogy a legalább 300 lux erősségű fény közvetlenül érje a vizsgált termék környezeti fényérzékelőjét, és a képernyő fényerejét nem szabad módosítani.

                  6.5.   Alvó üzemmódban végzett vizsgálat

                        A)

                        Az alvó üzemmódbeli teljesítményfelvételt (PSLEEP) az IEC 62301:2011 szabvány szerint kell megmérni az 5. pont kiegészítő útmutatása szerint.

                        B)

                        Az alvó üzemmódban végzett vizsgálathoz a vizsgált terméket a bekapcsolt üzemmódban végzett vizsgálathoz hasonlóan a gazdagéphez kell csatlakoztatni. Amennyiben lehetséges, az alvó üzemmódot a gazdagép alvó üzemmódba helyezésével kell elérni. A gazdaszámítógép esetében az alvó üzemmódot a számítógépekre vonatkozó ENERGY STAR előírások 6.1. változata határozza meg.

                        C)

                        Ha a termék többféle, manuálisan választható alvó üzemmóddal rendelkezik, vagy különböző módokon (távvezérlővel, a gazdagép alvó üzemmódba állításával stb.) tud alvó üzemmódba lépni, akkor a méréseket valamennyi alvó üzemmódban el kell végezni és fel kell jegyezni.
                        Ha a termék automatikusan vált a különböző alvó üzemmódok között, akkor a mérés idejének elég hosszúnak kell lennie ahhoz, hogy ki lehessen számítani az összes alvó üzemmód átlagát. A mérésnek továbbra is meg kell felelnie az IEC 62301:2011 szabvány 5.3. pontjában (például a stabilitás, a mérés időtartama stb. tekintetében) meghatározott követelményeknek.

                  6.6.   Kikapcsolt üzemmódban végzett vizsgálat

                        A)

                        A kikapcsolt üzemmóddal rendelkező termékek esetében az alvó üzemmódban végzett vizsgálat befejeztével a terméket ki kell kapcsolni a legkönnyebben hozzáférhető kapcsolóval.

                        B)

                        A kikapcsolt üzemmódbeli teljesítményfelvételt (POFF) meg kell mérni az IEC 62301:2011 szabvány 5.3.1. pontja szerint. A kikapcsolt üzemmód eléréséhez szükséges beállítások módszerét és események menetét dokumentálni kell.

                        C)

                        A kikapcsolt üzemmód teljesítményfelvételének mérésekor a bemeneti szinkronizálójel-ellenőrző ciklusokat figyelmen kívül lehet hagyni.

                  6.7.   Kiegészítő vizsgálat

                        A)

                        Az adatátviteli/hálózati kapcsolattal vagy hídkapcsolással rendelkező termékek esetében az aktivált adatátviteli/hálózati kapcsolattal és a létrejött hídkapcsolással végrehajtott vizsgálatokon (lásd az 5.2.C)1) pontot) túl az alvó üzemmódban végzett vizsgálatot deaktivált adatátviteli/hálózati kapcsolattal és létrejött hídkapcsolás nélkül kell végrehajtani az 5.2.C)1)b) és c) pont szerint.

                        B)

                        A teljes körű hálózati kapcsolódást a kijelző alvó üzemmódbeli hálózati aktivitásának a CEA-2037-A szabvány (Televízió áramfogyasztásának meghatározása) 6.7.5.2. pontja szerint végzett vizsgálatával kell meghatározni, a következő útmutatást követve:

                                    1.

                                    A kijelzőt a vizsgálat előtt az 5.2.C)1)c) pont szerint hálózathoz kell csatlakoztatni.

                                    2.

                                    A kijelzőt alacsony fogyasztású aktív készenléti üzemmód helyett alvó üzemmódba kell helyezni.

            (1)  http://www.gpo.gov/fdsys/pkg/CFR-2011-title10-vol3/pdf/CFR-2011-title10-vol3-sec430-2.pdf

            (2)  IEEE 802 – Távközlési központ és információcsere rendszerek között. Helyi és nagyvárosi területi hálózatok. 11. rész: Vezeték nélküli LAN közeghozzáférés-vezérlőjére (MEDIA Access Control, MAC) és fizikai rétegére (PHY) vonatkozó előírások.

            (3)  3. rész: A vivőérzékelős többszörös hozzáférés ütközésérzékeléssel (CSMA/CD) hozzáférési módszerre és a fizikai rétegre vonatkozó előírások. 5. módosítás: Az energiahatékony Ethernet közeghozzáférés-vezérlőjének paraméterei, fizikai rétegei és irányítási paraméterei.


title: A Tanács (KKBP) 2016/1108 határozata (2016. július 7.) az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról

text:
               8.7.2016

               HU

               Az Európai Unió Hivatalos Lapja

               L 183/65

         A TANÁCS (KKBP) 2016/1108 HATÁROZATA
   (2016. július 7.)
   az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. július 3-án elfogadta a 2013/354/KKBP határozatot (1), amely úgy rendelkezett, hogy az EUPOL COPPS 2013. július 1-jétől tovább folytatja működését.

               (2)

               A Tanács 2015. július 2-án elfogadta a 2013/354/KKBP határozat módosításáról és az EUPOL COPPS 2015. július 1-jétől2016. június 30-ig történő meghosszabbításáról szóló (KKBP) 2015/1064 határozatot (2).

               (3)

               Az EUPOL COPPS időközi stratégiai felülvizsgálatát követően a missziót további 12 hónappal, 2017. június 30-ig meg kell hosszabbítani.

               (4)

               A 2013/354/KKBP határozatot ennek megfelelően módosítani kell.

               (5)

               Az EUPOL COPPS végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2013/354/KKBP határozat a következőképpen módosul:

               1.

               A 12. cikk (1) bekezdése a következő albekezdéssel egészül ki:
               „Az EUPOL COPPS misszióval járó kiadások fedezésére szánt pénzügyi referenciaösszeg a 2016. július 1-jétől2017. június 30-ig terjedő időszakra 10 320 000 EUR.”.

               2.

               A 15. cikk harmadik bekezdésének helyébe a következő szöveg lép:
               „Ez a határozat 2017. június 30-án hatályát veszti.”.

         2. cikk
   Ez a határozat az elfogadásának napján lép hatályba.
   Ezt a határozatot 2016. július 1-jétől kell alkalmazni.

      Kelt Brüsszelben, 2016. július 7-én.

            a Tanács részéről

            az elnök

         M. LAJČÁK

      (1)  A Tanács 2013/354/KKBP határozata (2013. július 3.) az Európai Unió palesztin területeken folytatott rendőri missziójáról (EUPOL COPPS) (HL L 185., 2013.7.4., 12. o.).

      (2)  A Tanács (KKBP) 2015/1064 határozata (2015. július 2.) az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról (HL L 174., 2015.7.3., 21. o.).